
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6	
					
U   I M E   R E P U B L I K E    H R V A T S K E
R J E Š E N J E

	Trgovački sud u Splitu, po sucu Velimiru Vukoviću, kao stečajnom sucu, u stečajnom postupku povodom prijedloga predlagatelja FINA – Regionalni centar Split, Split, Mažuranićevo šetalište 24 b., OIB: 85821130368, za otvaranjem stečajnog postupka nad dužnikom KORISNIK, društvo s ograničenom odgovornošću za graditeljstvo i usluge, Kaštel Sućurac, Cesta 63., OIB: 64001832030, dana 12. svibnja 2016. godine
r i j e š i o    j e
	Obustavlja se stečajni postupak nad dužnikom KORISNIK, društvo s ograničenom odgovornošću za graditeljstvo i usluge, OIB: 64001832030 , Kaštel Sućurac, Cesta 63.

Obrazloženje :

	Kod ovog suda dana 11. travnja 2016. godine zaprimljen je prijedlog Financijske agencije, Regionalnog centra Split za pokretanje stečajnog postupka nad gore navedenim dužnikom, a sve sukladno odredbama čl. 444. st.2. Stečajnog zakona (Narodne novine broj 71/15, dalje SZ).

 U podnesenom zahtjevu je navedeno da dužnik na dan 01. rujna 2015. godine, u Očevidniku redoslijeda osnova za plaćanje, ima evidentirane neizvršene osnove za plaćanje u razdoblju od 392 dana,  u ukupnom iznosu od 2.586.369,67 kn,  u koji iznos je uračunata kamata i naknade Financijske agencije za provedbe ovrhe na novčanim sredstvima  te da dužnik ima 1 zaposlenog. 

	Podneskom zaprimljenim kod ovog suda dana 10.svibnja 2016. godine dužnik je izvijestio sud da je podmirio sve neizvršene obveze i da mu je račun odblokiran, slijedom čega je predložio da sud donese rješenje o obustavi postupka. Uz podnesak, dužnik je dostavio Potvrdu FINA-e o blokadi računa i novčanih sredstava ovršenika od 9. svibnja 2016. godine iz koje proizlazi da je na dan izdavanja potvrde (9.svibnja 2016. godine) na računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn. 

						2				1St-1032/2016

Člankom 128. st. 9. Stečajnog zakona propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 
Kako je dužnik postao sposoban za plaćanje prije nego li je prethodni postupak uopće pokrenut, to je sud obustavio ovaj stečajni postupak nad dužnikom, radi čega je temeljem citirane odredbe čl. 128. st. 9. SZ-a odlučeno kao u izreci ovog rješenja.

	              U Splitu, 12.svibnja  2016. godine

S  U  D  A  C 

Velimir Vuković 


POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, pismeno u tri primjerka, u roku od 8 dana od dana dostave ovog rješenja. 


DNA:
- predlagatelju - FINA
- dužniku 
- mrežna stranica e-Oglasna ploča sudova
- u spis

